Au început testele pentru verificarea podurilor nou construite pe Varianta Ocolitoare a municipiului Târgu Jiu.
"Pe sectorul vestic al Variantei Ocolitoare a Municipiului Târgu Jiu, antreprenorul a început efectuarea testelor obligatorii înainte de deschiderea circulației rutiere pe poduri noi construite.
Aceste încercări se execută cu convoaie de autocamioane de tip Trakker, dispuse în
diverse scheme de încercare precizate în planșe.
Scopul principal al încercărilor este obținerea de informații asupra comportării reale a
suprastructurii podului, la încercarea podului înainte de darea în exploatare, pentru aprecierea stării de viabilitate din următoarele puncte de vedere:
– starea de deformații și deplasările unor puncte sau a unor secțiuni caracteristice;
– rezistența și stabilitatea structurii;
– comportarea elastică;
– concordanța cu prevederile de calcul prin compararea săgeților admisibile cu cele
măsurate;
– posibilitatea urmăririi comportării în timp pe durata de serviciu.
De asemenea datele obținute în aceste faze vor permite o comparație între modul admisibil și comportarea reală a acestui tip de suprastructură.
Încercările se recomandă în cazul podurilor noi, cu deschiderea mai mare de 33m. Darea în exploatare a podurilor noi, prevăzute a fi încercate, este permisă numai după efectuarea încercării si obținerea avizului comisiei de recepție", au transmis reprezentanții Direcției Regionale de Drumuri și Poduri Craiova.